CELEX: 62013CN0216
Language: mt
Date: 2013-04-23 00:00:00
Title: Kawża C-216/13 P: Appell ippreżentat fit- 23 April 2013 minn Acron OAO mis-sentenza mogħtija mill-Qorti Ġenerali (It-Tmien Awla) fis- 7 ta’ Frar 2013 fil-Kawża T-118/10 — Acron OAO vs Il-Kunsill tal-Unjoni Ewropea

15.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/24
            
         Appell ippreżentat fit-23 April 2013 minn Acron OAO mis-sentenza mogħtija mill-Qorti Ġenerali (It-Tmien Awla) fis-7 ta’ Frar 2013 fil-Kawża T-118/10 — Acron OAO vs Il-Kunsill tal-Unjoni Ewropea
   (Kawża C-216/13 P)
   2013/C 171/47
   Lingwa tal-kawża: l-Ingliż
   
      Partijiet
   
   
      Appellanti: Acron OAO (rappreżentanti: B. Evtimov, E. Borovikov, avukati, D. O’Keeffe, Solicitor)
   
      Partijiet oħra fil-proċedura: Il-Kunsill tal-Unjoni Ewropea; Il-Kummissjoni Ewropea; Fertilizers Europe
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali tas-7 ta’ Frar 2013 fil-Kawża T-118/10, Acron OAO vs Il-Kunsill tal-Unjoni Eewropea;
            
         
               —
            
            
               tiddeċiedi b’mod definittiv dwar il-mertu tat-tilwima u tannulla r-Regolament ta’ implimentazzjoni tal-Kunsill (UE) Nru 1251/2009, tat-18 ta’ Diċembru 2009, li jemenda r-Regolament (KE) Nru 1911/2006 li jimponi dazju antidumping definittiv fuq l-importazzjonijiet ta’ soluzzjonijiet ta’ urea u ta’ nitrat tal-ammonju li joriġinaw, inter alia, mir-Russja (1), sa fejn jikkonċerna lill-appellanti;
            
         
               —
            
            
               tikkundanna lill-Kunsill iħallas l-ispejjeż tal-proċeduri quddiem il-Qorti tal-Ġustizzja kif ukoll l-ispejjeż tal-proċeduri quddiem il-Qorti Ġenerali, inklużi l-ispejjeż tal-appellanti fiż-żewġ istanzi;
            
         
               —
            
            
               tikkundanna lill-intervenjenti, Fertlizers Europe, tbati l-ispejjeż tagħha stess fil-proċeduri quddiem il-Qorti Ġenerali kif ukoll l-ispejjeż tagħha stess fl-eventwalità li tagħmel intervent fil-proċeduri quddiem il-Qorti tal-Ġustizzja, u tbati l-ispejjeż kollha tal-appellanti marbuta mal-intervent(i) tagħha.
            
         
      Aggravji u argumenti prinċipali
   
   L-appellanti ssostni li l-Qorti Ġenerali:
   
               —
            
            
               interpretat b’mod żbaljat l-ewwel sentenza tal-ewwel subparagrafu tal-Artikolu 2(5) tar-Regolament antidumping bażiku u għalhekk id-dispożizzjoni korrispondenti li tinsab fl-ewwel subparagrafu tal-Artikolu 2.2.1.1 tal-Ftehim dwar l-implimentazzjoni tal-Artikolu VI tal-Ftehim ġenerali dwar it-tariffi u l-kummerċ 1994 li jinsab fl-Anness IA tal-Ftehim li jistabbilixxi l-Organizzazzjoni Dinjija tal-Kummerċ (iktar ’il quddiem l-“ADA”);
            
         
               —
            
            
               ikkonfermat interpretazzjoni legali żbaljata u kkonfermat ksur tal-Artikolu 2(3) tar-Regolament antidumping bażiku u għalhekk tad-dispożizzjoni korrispondenti li tinsab fl-Artikolu 2.2 tal-ADA;
            
         
               —
            
            
               naqset milli tagħmel evalwazzjoni legali korretta tar-relazzjoni bejn it-tieni sentenza tal-Artikolu 2(5), minn naħa, u tal-Artikolu 2(7)(b) tar-Regolament antidumping bażiku, min-naħa l-oħra, u għalhekk ikkonfermat interpretazzjoni legali żbaljata tal-premessi 3 u 4 tal-preambolu tar-Regolament (KE) Nru 1972/2002 (2) u għalhekk tat-tieni sentenza tal-ewwel subparagrafu tal-Artikolu 2(5), u naqset milli tiżgura konsistenza bejn din l-aħħar interpretazzjoni/dispożizzjoni u l-ADA;
            
         
               —
            
            
               ikkonfermat ksur tal-Artikolu 2(6)(c) tar-Regolament antidumping bażiku u żball manifest ta’ evalwazzjoni.
            
         
      (1)  ĠU L 338, p. 5.
   
      (2)  Regolament tal-Kunsill (KE) Nru 1972/2002, tal-5 ta’ Novembru 2002, li jemenda r-Regolament (KE) Nru 384/96 dwar il-protezzjoni kontra l-importazzjoni li hi l-oġġett ta' dumping minn pajjiżi li ma humiex membri tal-Komunità Ewropea ĠU Edizzjoni Speċjali bil-Malti, Kapitolu 11, Vol. 10, p. 132).